ቫይረሱ የተገኘባቸው ሰዎች 85 ደረሱ
አዲስ አበባ፡ – በኢትዮጵያ የኮሮና ቫይረስ የተገኘባቸው ሰዎች ቁጥር 85 መድረሱን የጤና ሚኒስቴር አስታወቀ። የጤና ሚንስትሯ ዶክተር ሊያ ታደሰ በትላንትናው ዕለት በሰጡት መግለጫ ላይ እንዳመለከቱት በሀገሪቷ በቫይረሱ የተያዙ ሰዎች ቁጥር 85 ደርሷል።
ባለፉት 24 ሰዓታት ውስጥ የላቦራቶሪ ምርመራ ከተደረገላቸው 431 መሐል ውስጥ ሦስት ሰዎች በኮሮና ቫይረስ የተያዙ ሰዎች መገኘታቸውን አስታውቀዋል። እንደ ዶክተር ሊያ ማብራሪያ አዲስ ቫይረሱ የተገኘባቸው ሰዎች መካከል ሁለቱ የአዲስ አበባ ነዋሪዎቹ ሲሆኑ የ24 እና የ30 ዓመት ወጣትና ቫይረሱ ከተገኘበት ሰው ጋር ንክኪ ነበራቸው ብለዋል።
እንደ ዶክተር ሊያ ገለፃ አንደኛው ግለሰብ ከአሜሪካ የመጣና የጉዞ ታሪክ ያለው ሲሆን ሦስቱም ኢትዮጵያዊ መሆናቸውን በመናገር ህብረተሰቡ የትንሣኤ በዓልን ምክንያት በማድረግ የሚካሄዱ የበዓል ዝግጅቶችም ራሱን ለኮሮና ቫይረስ ባላጋለጠ መልኩ መሆን እንዳለበት አሳስበዋል።አዲስ ዘመን ሚያዝያ 8/2012